**ISME – (International Society for Music Education/მუსიკალური განათლების საერთაშორისო საზოგადოება) 2018**

**33-ე მსოფლიო კონფერენცია „საერთაშორისო საზოგადოება მუსიკალური განათლებისთვის“**

**15-20 ივლისი, 2018, ბაქო/აზერბაიჯანი**

**სათემო (ადგილობრივი) მუსიკის ღონისძიება**

**10 - 14 ივლისი (დროებითი თარიღი)- თბილისი, საქართველო**

**წინა საკონფერენციო პრეზენტაციების წარდგენის სისტემა >>**

**ვიწვევთ მომხსენებლებს**

**სათემო მუსიკის ღონისძიების წინა საკონფერენციო სემინარი**

***შთაგონება ცნობისმოყვარეობისთვის: სათემო მუსიკის მრავალფეროვანი ხმების ზეიმი***

10-14 ივლისი, 2018

თბილისი, საქართველო

**მიზანი**

2018 წლის რიგით 33-ე ISME მსოფლიო კონფერენციის მიზანია ხელი შეუწყოს გლობალურ ურთიერთგაგებასა და თანამშრომლობას მსოფლიო ქვეყნების მუსიკის პედაგოგებს შორის ურთიერთობების გაძლიერებისა და იდეების გაზიარების მეშვეობით მუსიკალურ განათლებაში არსებული სხვადასხვა ასპექტებისა და საკითხების შესახებ, რაც ხელს უწყობს მუსიკალური განათლების მიწოდებას ყველა ასაკის ადამიანისათვის მთელს მსოფლიოში.

მუსიკა ადამიანის ყოფის მნიშვნელოვანი ნაწილია. მუსიკა მნიშვნელოვან როლს ასრულებს ყველა ასაკის ადამიანის ცხოვრებაში და გავლენას ახდენს მათ ცხოვრებისეულ გამოცდილებაზე. მუსიკის მოსმენა, იქნება ეს დასვენების, საარსებოს შოვნის თუ ყოველდღიური პრობლემებისგან თავის დაღწევის ან გადარჩენის მიზნით, გვეხმარება გავიაზროთ თუ ვინ ვართ და საით მივდივართ. 2018 წლის ISME მსოფლიო კონფერენციის თემაა ***ცხოვრებისეული მოგზაურობა მუსიკის მეშვეობით***. აღნიშნული თემა გულისხმობს უწყვეტ მუსიკალურ განათლებას და მუსიკის თვისებას გააუმჯობესოს სიცოცხლის ხანგრძლივობა და შეცვალოს ადამიანთა ცხოვრების ხარისხი მთელი მსოფლიოს მასშტაბით. ბაქოში ჩვენ შევისწავლით, დავსვამთ შეკითხვებს და განვახორციელებთ მუსიკასთან დაკავშირებულ იდეებს, რომელიც წარმოადგენს იმ სამყაროს განუყოფელ ნაწილს, რომელშიც ამჟამად ვცხოვრობთ და ვფიქრობთ მომავალზე.

CMA - წინასაკონფერენციო სემინარის თემა აღიარებს სათემო მუსიკის მრავალფეროვნებას და ეხმიანება საქართველოს რეგიონების ადგილობრივ კონტექსტს, რეგიონის, რომელიც მდიდარია ვოკალური კულტურით, რომელსაც საფუძვლად უდევს ფოლკლორული ტრადიციები, რელიგიური წეს-ჩვეულებები და აკადემიური და პროფესიული მუსიკალური სამყარო. მიუხედავად იმისა, რომ ჩვენ ვიწვევთ მუსიკის ყველა სტილის შემსრულებელს, ყურადღებას მაინც გავამახვილებთ ჟღერადობაზე/ხმებზე, რაც საშუალებას მოგვცემს აღმოვაჩინოთ მსგავსება და განსხვავებები მსოფლიოში არსებულ მიდგომებში და მკაფიო ხაზი გავავლოთ ამ ოთხი დღის პრაქტიკასა და დიალოგს შორის. ჟღერადობის (ხმის) ინტერპრეტირება მრავალმხრივად არის შესაძლებელი და სწორედ ეს ფაქტორი აკავშირებს მას ISME მსოფლიო კონფერენციასთან, რომლის მიზანია ყურადღების გამახვილება ჩვენს ცხოვრებისეულ გრძელვადიან მოგზაურობასა და მუსიკის შორის არსებულ კავშირზე.

მაშ ასე, ვიწვევთ მომხსენებლებს, რომლებიც იკვლევენ ქვემოთ მოცემულ სამ თემასთან დაკავშირებულ იდეებს:

**თემა 1: ტრადიცია, ლოკალურობა და კულტურული იდენტურობა**

ჩვენ გვსურს აღმოვაჩინოთ მსგავსებები და განსხვავებები მრავალკულტურული სათემო მუსიკის პრაქტიკაში და გამოვავლინოთ ხალხური მუსიკის საშუალებით მიღწეული დამოუკიდებლობის და თვით-გაძლიერების მაგალითები. გაგვიზიარეთ თქვენს ქვეყანაში ჩატარებული კვლევები იმის შესახებ, თუ როგორი ევოლუცია განიცადა სათემო მუსიკამ დროთა განმავლობაში და იმ სხვადასხვა მოვლენების შესახებ (კულტურული, პოლიტიკური და საგანმანათლებლო), რომლებმაც გავლენა მოახდინეს მუსიკაზე. ეს თემა დაეხმარება CMA-ს, რათა გააგრძელოს მსოფლიოს მასშტაბით სათემო(ადგილობრივი) მუსიკის ისტორიული წინაპრებისა და მოვლენების რუქის შედგენა.

**თემა 2: პარტნიორობა და სოციალური ერთიანობა**

სად ყალიბდება ნაკლებად სავარაუდო ალიანსები, საინტერესო კავშირები, რომლებიც გასაოცრად ცვლიან ჩვენს აზროვნებას და რეაგირებას კონკრეტული კონტექსტის მიმართ? რომელი სახის სათემო მუსიკა უჭერს მხარს სოციალურ ერთიანობას? რა სახის ქმედებას შეუძლია მნიშვნელოვნად დააზიანოს სოციალური ერთიანობა? რა დახმარებას უწევს სათემო მუსიკა ცვლილებებს? როგორ ვითარდება და ყალიბდება პოლიტიკა, ფინანსური გარანტიები და ძალაუფლების მქონე პირთა შორის ურთიერთობები?

სამთავრობო დეპარტამენტები, კულტურული ორგანიზაციები, არასამთავრობო ორგანიზაციები, ლიდერები მუსიკის სფეროში, სასჯელაღსრულების დაწესებულებები, კოლეჯები, კონსერვატორიები, ახალგაზრდული კლუბები, სკოლები

პარკები, ფესტივალები, პლაჟები და საცურაო აუზები.

**თემა 3: კეთილდღეობა, ჯანმრთელობა და ადამიანის უფლებები**

შეგვიძლია თუ არა შევამოწმოთ ფუნდამენტური პრინციპი, რომლის თანახმად სათემო მუსიკა უზრუნველყოფს მონაწილეების ჩართულობას ჯანმრთელობის, მთლიანობისა და კეთილდღეობის საკითხებში? განათლების მიღების, მხარდაჭერის, სიტყვის თავისუფლების და უსაფრთხო ცხოვრების უფლება - როგორ თანაარსებობენ აღნიშნული ადამიანური მოთხოვნილებები საერთაშორისო საზოგადოებაში? რამდენად გვაქვს უფლება მოვახდინოთ ადგილობრივი (ოჯახური და პოლიტიკური) მიმართულებების ეჭვქვეშ დაყენება? რა როლი გვეკისრება კრიზისების, მძლავრი სოციალური ცვლილებებისა და გარდაქმნების დროს?

**განაცხადის შეტანის წესი**

განაცხადების წარდგენის ინტერნეტ სისტემა შეგიძლიათ გამოიყენოთ სემინარის კომისიაში და მსოფლიო კონფერენციაზე განაცხადების წარსადგენად. აღნიშნული სისტემა ხელმისაწვდომი იქნება ISME- ის წევრებისათვის ISME- ის კონფერენციის ვებ-გვერდზე, რომელიც უკავშირდება მონაწილეების ვებ-გვერდს წევრობის გადასამოწმებლად. (იმ შემთხვევაში, თუ განაცხადების ელექტრონულად შეტანა შეუძლებელია, დაუკავშირდით ISME-ის საერთაშორისო სამსახურს 2017 წლის 30 სექტემბრის ჩათვლით).

* ყველა განაცხადი და პრეზენტაცია უნდა იყოს შესრულებული ინგლისურ ენაზე.
* თითოეული მომხსენებელი ან თანამომხსენებელი უნდა იყოს ISME-ის წევრი განაცხადის შეტანის, განაცხადის მიღების და განაცხადის წარდგენის მომენტისათვის.
* ნაბეჭდ პროგრამაში მოსახვედრად, პირი უნდა დარეგისტრირდეს „განაცხადების შეტანის სისტემაში“. აღნიშნული პირები შეიძლება იყვნენ თანამომხსენებლები, ექსპერტები და სიმპოზიუმის მომხსენებლები. ნებისმიერი გამონაკლისი წინასწარ უნდა იქნას მოთხოვნილი განაცხადის შეტანამდე.
* ყველა სრული ნაშრომი უნდა მომზადდეს ავტორთა სახელმძღვანელო წესების დაცვით. განაცხადები, რომლებიც არ იქნება შესრულებული მოთხოვნილი ფორმატის თანახმად, არ განიხილება.

**საბოლოო ვადა**

33-ე ISME მსოფლიო კონფერენციისა და წინა საკონფერენციო სემინარისთვის განაცხადების წარდგენის ბოლო ვადაა ***2017 წლის 15 დეკემბერი, 24:00 საათი (თქვენი ქვეყნის დროით).*** დაგვიანებული განაცხადები არ მიიღება. პრეზენტაციების განხილვის შედეგები ეცნობებათ განმცხადებლებს ***2018 წლის 1 თებერვლამდე.***

წარმატებულმა კანდიდატებმა უნდა დაადასტურონ მონაწილეობის შესაძლებლობა როგორც მომხსენებლებმა და დარეგისტრირდნენ როგორც დელეგატები წინასაკონფერენციო სემინარისთვის არა უგვიანეს ***2018 წლის 15 მაისისა.*** იმ შემთხვევაში, თუ წარმატებული აპლიკანტი არ დააკმაყოფილებს აღნიშნულ მოთხოვნას, მისი განაცხადი მოიხსნება პროგრამიდან.

**განაცხადის წარდგენის კატეგორიები**

1. ზეპირი ნაშრომი
2. პოსტერი
3. დემონსტრირება / სამუშაო შეხვედრა
4. სიმპოზიუმი
5. თქვენს მიერ შემუშავებული სხვა ფორმა
6. **პრეზენტაცია**

**სრული ნაშრომი:** 1,800 და 3000 სიტყვიანი ტექსტის წარდგენა სავალდებულოა მხოლოდ იმ მომხსენებლებისათვის, რომელთაც სურთ სრულად რეფერირებული ნაშრომის დაბეჭდვა XVI-ე წინა საკონფერენციო სემინარის მასალებში. ნაშრომში შეიძლება ჩართული იქნას ორი (2) ცხრილი ან / და ციფრი. ნაშრომი უნდა მოიცავდეს რეფერატს (400 სიტყვა) გამოსაქვეყნებლად და უნდა აკმაყოფილებდეს APA სტილს. ყველა სრული ნაშრომი ასევე უნდა აკმაყოფილებდეს ავტორთა სახელმძღვანელო წესებს, რომლებიც მოცემულია განაცხადების წარდგენის ვებგვერდზე. ზეპირი პრეზენტაციის შემთხვევაში, სრული ნაშრომის წარმდგენ მომხსენებლებს დაეთმობათ 30 წუთი, აქედან მაქსიმუმ 20 წუთი დაეთმობა პრეზენტაციას, ხოლო 10 წუთი ან ნაკლები კითხვა-პასუხსა და დისკუსიას. მომხსენებლებმა უმჯობესია საკუთარი მოხსენება არა მხოლოდ წაიკითხონ, არამედ ისე დაგეგმონ აღნიშნული 20 წუთი, რომ შესაძლებელი გახდეს ინტერაქტიული დისკუსიის წარმართვაც.

**ზეპირი პრეზენტაცია:** ზეპირ მოხსენებას დაეთმობა 30 წუთი, აქედან არაუმეტეს 20 წუთი დაეთმობა პრეზენტაციას, ხოლო მაქსიმუმ 10 წუთი კითხვა-პასუხსა და დისკუსიას. განაცხადი უნდა მოიცავდეს რეფერატს (400 სიტყვა). რეფერატები გამოქვეყნდება XVI-ე წინა საკონფერენციო სემინარის მასალებში.

1. **პოსტერი**

პოსტერის რეფერატზე ვრცელდება ზეპირი მოხსენებისათვის შემუშავებული იგივე წესები. დაშვებული პოსტერების ავტორებს შეუძლიათ მოიტანონ პოსტერი წინასაკონფერენციო სემინარის დროს. პოსტერის სპეციფიკაციები (ზომა, ფორმატი და ა.შ.) გეცნობებათ პორტერის ჩაბარების შემდგომ.

1. **დემონსტრირება/ სამუშაო შეხვედრა**

სემინარის განაცხადი უნდა მოიცავდეს 300 და 400 სიტყვიან რეფერატს. აბსტრაქტში მკაფიოდ უნდა იქნას მოცემული შესავალი ინფორმაცია, სემინარის მიზანი, შინაარსი, მეთოდი და მუსიკალური განათლების დანერგვის ფორმები. სესიებზე განსაზღვრული იქნება რეგლამენტი (როგორც წესი, ჯამში 60 წუთი, აქედან არაუმეტეს 45 წუთი დაეთმობა სემინარს, ხოლო 10 წუთი დისკუსიას / კითხვა-პასუხს, 5 წუთი კი სესიებს შორის შესვენებას).

მოსწავლეთა ჯგუფების დემონსტრირება შეიძლება გამოყენებული იქნეს მხოლოდ იმ შემთხვევაში, თუ ყველა ღონისძიების ორგანიზებას უზრუნველყოფს მომხსენებელი, ვინაიდან საორგანიზაციო კომიტეტს ამის საშუალება არ გააჩნია. პროგრამული უზრუნველყოფის ან სხვა მოწყობილობის დემონსტრირების შემთხვევაში, ავტორები იღებენ პასუხისმგებლობას საჭირო აღჭურვილობის უზრუნველყოფის შესახებ. შესაბამისად, განაცხადში უნდა მიეთითოს საჭირო აღჭურვილობისა და მოწყობილობების სრული აღწერილობა.

1. **სიმპოზიუმი**

სიმპოზიუმი მოიცავს ინტეგრირებულ ზეპირ თემატურ ნაშრომებს. დასაშვებია ორგანიზებული სიმპოზიუმები, რაც სემინარში შეიტანს მკაფიო და შემოქმედებით წვლილს. სიმპოზიუმისთვის განკუთვნილი ჯამური დრო ჩვეულებრივ 90 წუთია, რომელიც დაეთმობა პრეზენტაციებსა და დისკუსიებს სიმპოზიუმის ხელმძღვანელის შეხედულებისამებრ. კონკრეტულ თემებზე მრავალჯერადი სესიებიც ასევე დასაშვებია.

სიმპოზიუმი შეიძლება მოიცავდეს:

* რამდენიმე პრეზენტაციას ერთი და იმავე თემაზე;
* კოლოქვიუმს/დისკუსიას (სადისკუსიო ფორუმი), რომელზეც წარმოდგენილი იქნება ერთი ან მეტი მოწვეული მომხსენებლის მოხსენება;
* მრგვალი მაგიდის დისკუსიები ერთ კონკრეტულ თემასთან დაკავშირებით იმ მომხსენებელთა ჯგუფთან ერთად, რომლებიც წარმოადგენენ საკუთარ მოსაზრებებს და განიხილავენ ამ თემას აუდიტორიასთან თავმჯდომარის (სიმპოზიუმის მომწვევი) ხელმძღვანელობით.
* მკაფიო, კონკრეტული, და თანმიმდევრული რუბრიკის მქონე ნებისმიერი ტიპის სესია.

თითოეული ზემოთ აღნიშნული სიმპოზიუმი წარიმართება სიმპოზიუმის ხელმძღვანელის (თავმჯდომარე) მიერ, რომელიც წარმოადგენს მთავარ და ინდივიდუალურ რეფერატებს ფორუმის მომხსენებლების სახელით.

1. **სხვა ფორმატი**

თუ არსებობს რაიმე სხვა ფორმატი, რომელიც არ არის მითითებული ზემოთ აღნიშნულ კატეგორიებში, და რომელიც გსურთ გამოიყენოთ თქვენი პრაქტიკის გასაზიარებლად, გთხოვთ დაუკავშირდით CMA კომისიის თანათავმჯდომარეებს პიტ მოზერს (pete.moser@moremusic.org.uk) და მერი კოენს (mary-cohen@uiowa.edu ) თქვენი იდეების გასაცნობად.

**მრავალჯერადი განაცხადის წარდგენის წესი**

კომისია იღებს თითო ნაშრომს თითო დელეგატისგან (გარდა იმ შემთხვევებისა, როდესაც დელეგატი არის სხვა პრეზენტაციის თანაავტორი). წინასაკონფერენციო სემინარის მომხსენებლებს ვიწვევთ წარმოადგინონ საკუთარი ნაშრომები პოსტერის სახით ქალაქ ბაქოში მსოფლიო კონფერენციაზე. ვინაიდან სემინარის პრეზენტაციებს განიხილავს კომისია მათი სემინარში ჩართვის თვალსაზრისით, მომხსენებლებს აღარ მოუწევთ მსოფლიო კონფერენციის კომისიის გავლა, თუმცა მიიღებენ კომისიის თავმჯდომარის რეკომენდაციებს პოსტერების სესიასთან დაკავშირებით.

გთხოვთ არ წარმოადგინოთ ერთი და იმავე განაცხადი წინა საკონფერენციო კომისიის სემინარსა და მსოფლიო კონფერენციაზე.

**საავტორო უფლებები *(მხოლოდ* სრული ნაშრომის წარდგენის შემთხვევაში)**

სრული ნაშრომის წარმოდგენის შემთხვევაში, მომხსენებელი უნდა დაეთანხმოს ქვემოთ მოცემულ საავტორო უფლებების პირობებს:

**საავტორო უფლებების შეთანხმება:**

მე, ვანიჭებ საავტორო უფლებებს „საერთაშორისო საზოგადოებას მუსიკალური განათლებისთვის“ (ISME) ჩემს მიერ წარმოდგენილ ნაშრომზე, რათა მათ გამოიყენონ იგი ყველა ფორმატში და ნებისმიერი საკომუნიკაციო საშუალებით, თუკი აღნიშნული ნაშრომის გამოქვეყნება დამტკიცდება რეფერირებად წინა საკონფერენციო სემინარის მასალებში.

* ვაცნობიერებ, რომ ჩემს მიერ წარმოდგენილი სრული ნაშრომი რეფერირებული იქნება წინასაკონფერენციო სემინარის მასალებში გამოსაქვეყნებლად და სავარაუდოდ იგი განთავსდება ISME ვებგვერდზე.
* ვადასტურებ, რომ სრული ნაშრომი არის ორიგინალი და წარსულში არ გამოქვეყნებულა და ამჟამად არ მიმდინარეობს რაიმე განხილვა მისი გამოქვეყნების თაობაზე, და რომ მე მიღებული მაქვს ნებისმიერი სავალდებულო ნებართვა სხვა პირის საკუთრებაში არსებული მასალის რეპროდუცირებასთან დაკავშირებით (მაგალითად, ილუსტრაციები, ფოტოსურათები, გრაფიკები და სხვა ვიზუალური მასალა და ა.შ.), და რომ ამგვარი მასალების გამოყენება არ მოიცავს რაიმე უკანონო განცხადებებს და არ არღვევს სხვა პირთა უფლებებს.
* ვაცნობიერებ, რომ მე შევინარჩუნებ ორიგინალური ნაშრომის საავტორო უფლებებს სტატიის დუბლირების, ჩემს პირად და დაწესებულების ვებგვერდზე განთავსების მიზნით და ა.შ., თუმცა აქვე გადავცემ ISME-ს პირველ და ექსკლუზიურ უფლებას, რათა მათ გამოაქვეყნონ ბეჭდური ან ონლაინ სახით ISME-ის მიერ ფორმატირებული და რედაქტირებული ვერსია ISME- ის კონფერენციის ან კომისიის წინა საკონფერენციო სემინარის მასალებში და / ან ჟურნალებში.
* ვაცნობიერებ, რომ თუ ჩემი სრული ნაშრომი არ იქნება შერჩეული წინასაკონფერენციო სემინარის გამოცემაში გამოსაქვეყნებლად, მაშინ ამგვარი შეტყობინების მიღების შემდეგ, საავტორო უფლებები უკან დამიბრუნდება(ავტორი).

დამატებითი ინფორმაციისათვის ეწვიეთ ვებგვერდს მისამართზე:

[www.isme2018.org](http://www.isme2018.org)

ან დაუკავშირდით ISME-ის საერთაშორისო სამსახურს მისამართზე:

ელფოსტა: submissions@isme.org

ვებგვერდი: [www.isme.org](http://www.isme.org)